athenaeus-soph.deipnosophistae 4.80
οἶδα δὲ καὶ ἄλλα γένη αὐλῶν τραγικῶν τε καὶ λυσιῳδικῶν καὶ κιθαριστηρίων , ὧν μνημονεύουσιν Ἔφορός τ’ ἐν τοῖς εὑρήμασι καὶ Εὐφράνωρ ὁ Πυθαγορικὸς ἐν τῷ περὶ αὐλῶν , ἔτι δὲ καὶ Ἄλεξις ὧν καὶ αὐτὸς ἐν τῷ περὶ αὐλῶν . ὁ δὲ καλάμινος αὐλὸς τιτύρινος καλεῖται παρὰ τοῖς ἐν Ἰταλίᾳ Δωριεῦσιν , ὡς Ἀρτεμίδωρος ἱστορεῖ ὁ Ἀριστοφάνειος ἐν β περὶ Δωρίδος . ὁ δὲ μάγαδις καλούμενος αὐλός . καὶ πάλιν · ὁ μάγαδις ὀνομαζόμενος ἐν ταὐτῷ ὀξὺν καὶ βαρὺν φθόγγον ἐπιδείκνυται , ὡς Ἀναξανδρίδης ἐν Ὁπλομάχῳ φησί · μαγάδι λαλήσω μικρὸν ἅμα σοι καὶ μέγα . οἱ δὲ καλούμενοι λώτινοι αὐλοὶ οὗτοί εἰσιν οἱ ὑπὸ Ἀλεξανδρέων καλούμενοι φώτιγγες . κατασκευάζονται δ’ ἐκ τοῦ καλουμένου λωτοῦ ξύλον δ’ ἐστὶ τοῦτο γινόμενον ἐν Λιβύῃ . Θηβαίων δ᾽ εὕρημά φησιν εἶναι Ἰόβας τὸν ἐκ νεβροῦ κώλων κατασκευαζόμενον αὐλόν . ὁ δὲ Τρύφων φησὶ καὶ τοὺς καλουμένους ἐλεφαντίνους αὐλοὺς παρὰ Φοίνιξιν ἀνατρηθῆναι . οἶδα δὲ ὅτι καὶ μάγαδις ὄργανόν ἐστιν ἐντατὸν καθάπερ καὶ κιθάρα , λύρα , βάρβιτον . Εὐφορίων δὲ ὁ ἐποποιὸς ἐν τῷ περὶ Ἰσθμίων οἱ νῦν , φησίν , καλούμενοι ναβλισταὶ καὶ πανδουρισταὶ καὶ σαμβυκισταὶ καινῷ μὲν οὐδενὶ χρῶνται ὀργάνῳ · τὸν γὰρ βάρωμον καὶ βάρβιτον , ὧν Σαπφὼ καὶ Ἀνακρέων μνημονεύουσι , καὶ τὴν μάγαδιν καὶ τὰ τρίγωνα καὶ τὰς σαμβύκας ἀρχαῖα εἶναι , ἐν γοῦν Μιτυλήνῃ μίαν τῶν Μουσῶν πεποιῆσθαι ὑπὸ Λεσβοθέμιδος ἔχουσαν σαμβύκην . Ἀριστόξενος δ’ ἔκφυλα ὄργανα καλεῖ φοίνικας καὶ πηκτίδας καὶ μαγάδιδας σαμβύκας τε καὶ τρίγωνα καὶ κλεψιάμβους καὶ σκινδαψοὺς καὶ τὸ ἐννεάχορδον καλούμενον . Πλάτων δ’ ἐν τρίτῳ Πολιτείας φησίν · οὐκ ἄρα , ἦν δ’ ἐγώ , πολυχορδίας γε οὐδὲ παναρμονίου ἡμῖν δεήσει ἐν ταῖς ᾠδαῖς τε καὶ μέλεσιν . οὔ μοι , ἔφη , φαίνεται . τριγώνων ἄρα καὶ πηκτίδων καὶ πάντων ὀργάνων ὅσα πολύχορδα καὶ παναρμόνια
Lemmas: οἶδα δέ καί ἄλλος γένος αὐλός τραγικός τε καί λυσιῳδικός καί κιθαριστήριος , ὅς μνημονεύω Ἔφορος τε ἐν ὁ εὕρημα καί Εὐφράνωρ ὁ Πυθαγορικός ἐν ὁ περί αὐλός , ἔτι δέ καί Ἄλεξις ὅς καί αὐτός ἐν ὁ περί αὐλός . ὁ δέ καλάμινος αὐλός τιτύρινος καλέω παρά ὁ ἐν Ἰταλία Δωριεύς , ὡς Ἀρτεμίδωρος ἱστορέω ὁ Ἀριστοφάνειος ἐν Β περί Δωρίς . ὁ δέ μάγαδις καλέω αὐλός . καί πάλιν · ὁ μάγαδις ὀνομάζω ἐν αὐτός ὀξύς καί βαρύς φθόγγος ἐπιδείκνυμι , ὡς Ἀναξανδρίδης ἐν Ὁπλόμαχος φημί · μαγάς λαλέω μικρός ἅμα σύ καί μέγας . ὁ δέ καλέω λώτινος αὐλός οὗτος εἰμί ὁ ὑπό Ἀλεξανδρεύς καλέω φώτιγγες . κατασκευάζω δέ ἐκ ὁ καλέω λωτός ξύλον δέ εἰμί οὗτος γίγνομαι ἐν Λιβύη . Θηβαῖος δέ εὕρημα φημί ἔρχομαι Ἰόβας ὁ ἐκ νεβρός κῶλον κατασκευάζω αὐλός . ὁ δέ Τρύφων φημί καί ὁ καλέω ἐλεφάντινος αὐλός παρά Φοῖνιξ ἀνατρηθῆναι . οἶδα δέ ὅτι καί μάγαδις ὄργανον εἰμί ἐντατός καθά καί κιθάρα , λύρα , βάρβιτος . Εὐφορίων δέ ὁ ἐποποιός ἐν ὁ περί Ἴσθμια ὁ νῦν , φημί , καλέω ναβλιστής καί πανδουριστής καί σαμβυκιστής καινός μέν οὐδείς χράω ὄργανον · ὁ γάρ βάρωμος καί βάρβιτος , ὅς Σαπφώ καί Ἀνακρέων μνημονεύω , καί ὁ μάγαδις καί ὁ τρίγωνος καί ὁ σαμβύκη ἀρχαῖος εἰμί , ἐν γοῦν Μιτυλήνη εἷς ὁ Μοῦσα ποιέω ὑπό Λεσβόθεμις ἔχω σαμβύκη . Ἀριστόξενος δέ ἔκφυλος ὄργανον καλέω φοῖνιξ καί πηκτίς καί μάγαδις σαμβύκη τε καί τρίγωνος καί κλεψίαμβος καί σκινδαψός καί ὁ ἐννεάχορδος καλέω . Πλάτων δέ ἐν τρίτος Πολιτεία φημί · οὐ ἄρα , εἰμί δέ ἐγώ , πολυχορδία γε οὐδέ παναρμόνιος ἐγώ δέω ἐν ὁ ἀοιδή τε καί μέλος . οὐ ἐγώ , φημί , φαίνω . τρίγων ἄρα καί πηκτίς καί πᾶς ὄργανον ὅσος πολύχορδος καί παναρμόνιος